CELEX: 32021D2074
Language: lt
Date: 1637798400000
Title: Tarybos sprendimas (BUSP) 2021/2074 2021 m. lapkričio 25 d. kuriuo iš dalies keičiamas Sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją

2021 11 26   
               
               
                  LT
               
               
                  Europos Sąjungos oficialusis leidinys
               
               
                  L 421/70
               
            
         TARYBOS SPRENDIMAS (BUSP) 2021/2074
         2021 m. lapkričio 25 d.
         kuriuo iš dalies keičiamas Sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją
         EUROPOS SĄJUNGOS TARYBA,
         atsižvelgdama į Europos Sąjungos sutartį, ypač į jos 28 straipsnio 1 dalį ir 31 straipsnio 1 dalį,
         atsižvelgdama į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     2017 m. gruodžio 18 d. Taryba priėmė Sprendimą (BUSP) 2017/2370 (1), kuriuo tam tikrų projektų techninis įgyvendinimas pavedamas Fondation pour la recherche stratégique (toliau – FRS);
                  
               
                     (2)
                  
                  
                     pagal Sprendimo (BUSP) 2017/2370 3 straipsnio 3 dalį dotacijos susitarimas su FRS buvo pasirašytas 2017 m. gruodžio 21 d. Dotacijos susitarimas turėjo nustoti galioti 2020 m. gruodžio 21 d.;
                  
               
                     (3)
                  
                  
                     2020 m. gegužės 26 d. FRS paprašė pratęsti Sprendimo (BUSP) 2017/2370 įgyvendinimo laikotarpį iki 2021 m. gruodžio 20 d. Prašymo pratęsti priežastis buvo COVID-19 pandemija, visų pirma tai, kad dėl jos buvo atidėta didelė dalis veiklos, nurodytos to sprendimo 1 straipsnyje, ir kad dėl tos pandemijos sukeltos nežinios tikslinių šalių nacionalinės administracinės institucijos nėra linkusios tartis dėl tokios veiklos organizavimo;
                  
               
                     (4)
                  
                  
                     2020 m. liepos 20 d. Taryba priėmė Sprendimą (BUSP) 2020/1066 (2), kuriuo buvo iš dalies pakeistas Sprendimas (BUSP) 2017/2370, jo galiojimą pratęsiant iki 2021 m. gruodžio 20 d.;
                  
               
                     (5)
                  
                  
                     2021 m. rugsėjo 27 d. FRS paprašė dar kartą pratęsti Sprendimo (BUSP) 2017/2370 galiojimą atsižvelgiant į tebesitęsiantį COVID-19 pandemijos sukeltos situacijos poveikį ir susijusius kelionių apribojimus, taikomus jos planuojamai veiklai, galiojimą pratęsiant dar 13 mėnesių iki 2023 m. sausio 21 d.;
                  
               
                     (6)
                  
                  
                     Sprendimo (BUSP) 2017/2370 1 straipsnyje nurodytos veiklos tąsa neturi jokios įtakos finansiniams ištekliams iki 2023 m. sausio 21 d.;
                  
               
                     (7)
                  
                  
                     todėl Sprendimas (BUSP) 2017/2370 turėtų būti atitinkamai iš dalies pakeistas,
                  
               PRIĖMĖ ŠĮ SPRENDIMĄ:
         
            1 straipsnis
            Sprendimo (BUSP) 2017/2370 5 straipsnio 2 dalis pakeičiama taip:
            
               
                  „2.   Šis sprendimas nustoja galioti 2023 m. sausio 21 d.“
               
            
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Briuselyje 2021 m. lapkričio 25 d.
            
               
                  Tarybos vardu
               
               
                  Pirmininkas
               
               Z. POČIVALŠEK
            
         
         
            (1)  2017 m. gruodžio 18 d. Tarybos sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją (OL L 337, 2017 12 19, p. 28).
         
            (2)  2020 m. liepos 20 d. Tarybos sprendimas (BUSP) 2020/1066, kuriuo iš dalies keičiamas Sprendimas (BUSP) 2017/2370 dėl paramos Hagos elgesio kodeksui ir balistinių raketų neplatinimui įgyvendinant ES kovos su masinio naikinimo ginklų platinimu strategiją (OL L 234 I, 2020 7 21, p. 1).